फैंस के साथ 'चका चक' गाने पर लगाए ठुमके, विदेश में दिखा देसी अंदाज
Sara Ali Khan's latest video from her trip to Sydney where she grooves to 'Chakka Chak' with fan बॉलीवुड एक्ट्रेस सारा अली खान ने अपनी सिडनी ट्रिप का एक वीडियो सोशल मीडिया अकाउंट पर शेयर किया है।
बॉलीवुड एक्ट्रेस सारा अली खान ने अपनी सिडनी ट्रिप का एक वीडियो सोशल मीडिया अकाउंट पर शेयर किया है। इस वीडियो में सारा का एक बार फिर मजेदार अंदाज देखने को मिला। वीडियो की शुरुआत में वह कहती हैं, 'नमस्ते दर्शको'। इसके बाद सारा सिडनी घूमने निकल पड़ीं। वहां उन्होंने देसी लुक भी कैरी किया है। इसके अलावा सारा विदेश में अपने देसी अंदाज में 'चका चक' गाने पर डांस करती हुई भी नजर आईं। सारा ने वीडियो शेयर करते हुए कैप्शन में लिखा, 'हारने का समय नहीं, हमेशा गतिमान। स्विम, वर्कआउट। यात्रा करें, अनुभव करें, सुधार करें'।
सारा अली खान का वर्कफ्रंट 
सारा अली खान को आखिरी बार विक्रांत मैसी और चित्रांगदा सिंह के साथ गैसलाइट में देखा गया था। सारा अब जल्द ही लक्ष्मण उटेकर की रोमांटिक कॉमेडी फिल्म 'जरा हटके जरा बच के' में विक्की कौशल के साथ नजर आएंगी। इसके अलावा उनके पास 'मर्डर मुबारक' भी है।